Apstiprināts

Rēzeknes Latgaliešu kultūras biedrības valdes sēdē

2015. gada 30. aprīlī.

**Nikodema Rancāna balvas**

**Latgales izcilākajiem pedagogiem**

**nolikums**

**Preambula**

2017. gada 13. septembrī aprit 147 gadi, kopš Rēzeknes novada Zaļmuižas (tagad – Nautrēnu ) pagastā dzimis izcilais Romas katoļu garīdznieks un pedagogs, Latgales pirmās atmodas darbinieks Nikodems Rancāns (1870–1933). Lai godinātu viņa iespaidīgo devumu Latgales kultūrā un izglītībā, Rēzeknes Latgaliešu kultūras biedrība ierosina iedibināt Nikodema Rancāna balvu Latgales izcilākajiem pedagogiem. Šī balva tiktu piešķirta reizi gadā, 13. septembrī, vispārējās un pamatizglītības izglītības iestāžu skolotājiem, kā arī augstāko un vidējo profesionālo mācību iestāžu mācībspēkiem par ievērojamu ieguldījumu mācību darbā, latviskās un latgaliskās kultūras un tradīciju ieaudzināšanā jaunajā paaudzē.

Balvas mērķis ir ne tikai Nikodema Rancāna piemiņas saglabāšana, bet arī skolotāju profesijas popularizēšana un tās prestiža paaugstināšana sabiedrībā, atzīmējot izcilu un pašaizliedzīgu pedagogu darbu.

Nikodema Rancāna balvas pretendentus vairākās nominācijās, pieminot viņa daudzveidīgo pedagoģisko darbību, izvērtēs žūrija, kuras sastāvā tiks aicināti Izglītības un zinātnes ministrijas, Latgales novadu pašvaldību pārstāvji, izglītības un kultūras darbinieki. Balvas pasniegšanas svinīgā ceremonija katru gadu tiktu rīkota kādā no Latgales pašvaldībām, šī diena kļūtu par Latgales Skolotāju dienu.

**1. Konkursa mērķis**

Konkursa **„Nikodema Rancāna balva Latgales izcilākajiem pedagogiem”** (turpmāk tekstā – Konkurss) mērķis ir stiprināt pedagoga profesijas prestižu un atpazīstamību sabiedrībā, godinot izcilu veikumu pedagoģiskajā darbībā, latviskās un latgaliskās kultūras tradīciju ieaudzināšanu jaunajā paaudzē.

**2. Konkursa organizatori**

Latgaliešu kultūras biedrība (turpmāk – RLKB), sadarbībā ar Latgales novadu pašvaldībām un Rēzeknes Tehnoloģiju akadēmiju (turpmāk – RTA).

**3. Konkursa nominācijas**

3.1. Pieminot monsinjora N. Rancāna daudzveidīgo pedagoģisko un sabiedrisko darbību, konkursa laureātiem Nikodema Rancāna balvu piešķir šādās nominācijās:

3.1.1. par ieguldījumu un sasniegumiem latgaliešu valodas, kultūrvēstures un novadmācības ieviešanā un iedzīvināšanā skolas/augstākās izglītības iestādes mācību/ studiju vidē;

3.1.2. par inovācijām izglītības procesā (jaunu metožu, pieeju, stratēģiju, moderno tehnoloģiju pielietojums mācību un audzināšanas darbā, metodisku darbu izstrādnes, publikācijas, pieredzes popularizēšana, darbs ar vecākiem u. c.);

3.1.3. par mūsdienīgu un radošu pieeju skolēnu darbaudzināšanai un amatu apmācībai;

3.1.4. par veiksmīgāko pedagoga debiju (iniciatīva, spēja aizraut, ieinteresēt, motivēt skolēnus, inovācijas u. c.) (pedagogi, kuru darba stāžs nepārsniedz trīs gadus).

3.2. Latgales reģiona skolas (t. sk. profesionālās), augstākās izglītības iestādes (turpmāk – pretendenta pieteicējs) tiks aicinātas nosaukt kandidātus katrai no nominācijām.

3.3. Pretendenta pieteicējs var izvirzīt vienu pretendentu vienā nominācijā.

3.4. Ja kādā no nominācijām ir pieteikti mazāk par 3 pretendentiem, tā netiek virzīta izvērtēšanai.

3.5. Žūrija, savstarpēji vienojoties un balsojot par savu lēmumu, var nepiešķirt balvu kādā no nominācijām vai arī piešķirt papildus balvas esošā balvu fonda ietvaros.

3.6. Izvērtējot pretendentus, konkursa organizatori var piešķirt vienu nomināciju, kas nav minēta nolikuma 3.1. punktā.

**4. Konkursa organizēšana**

4.1. LKB izsludina konkursu Izglītības un zinātnes ministrijas mājas lapā, RTA mājas lapā, Latgaliešu kultūras biedrības mājas lapā: <http://latgalisubidreiba.mozello.com/>, portālā [www.lakuga.lv](http://www.lakuga.lv), [www.latgale.lv](http://www.latgale.lv), Latgales novadu pašvaldību mājas lapās u. c. un informē Latgales reģiona skolas (t. sk. profesionālās), augstākās mācību iestādes par pedagogu pieteikšanu apbalvošanai līdz 2017. Gada 12. septembrim.

4.2. Pretendentu var pieteikt, aizpildot pieteikuma anketu (1. pielikums):

4.2.1. Skola/ augstākās izglītības iestāde.

4.2.2. Skolēnu/ studējošo pašpārvalde.

4.2.3. Vecāku komitejas pārstāvis.

4.2.4. Biedrības vai citas NVO pārstāvis.

**5. Vērtēšana un uzvarētāju apbalvošana**

5.1. Iesniegtos priekšlikumus par apbalvošanu izskata un lēmumu pieņem LKB, Izglītības un zinātnes ministrijas, Latgales novadu pašvaldību, RTA izveidota un LKB valdē apstiprināta žūrija ne vēlāk kā līdz katra gada 10. septembrim.

5.2. Komisija, pēc kandidātu izvērtēšanas, apbalvošanai katrā nominācijā izvirza ne vairāk kā vienu nominantu. Lēmums tiek pieņemts, par katru nomināciju balsojot. Balsīm daloties, izšķirošā ir komisijas priekšsēdētāja balss.

5.3. Katrā nominācijā var tikt piešķirtas veicināšanas balvas.

5.4. Ja kāds no žūrijas dalībniekiem ir tieši vai netieši saistīts ar kādu no nominācijai izvirzītajiem pretendentiem (var veidoties interešu konflikts), viņš nepiedalās attiecīgās nominācijas izvērtēšanā.

5.5. Konkursa uzvarētāji tiek paziņoti tradicionālajā Nikodema Rancāna balvas piešķiršanas pasākumā septembrī, katru gadu rīkojot pasākumu kādā no Latgales pašvaldībām.

5.4. Konkursa uzvarētājiem pasniedz pēc īpaša meta darinātu balvu. Atkarībā no balvu fonda lieluma var tikt piešķirtas arī citas balvas.

5.5. Konkursa uzvarētājiem ir pienākums nākamā mācību/ studiju gada garumā dalīties pieredzē ar kolēģiem Latgales reģinā, rīkojot vismaz 1 publicitātes pasākumu.

Latgaliešu kultūras biedrības valdes priekšsēdētāja Līvija Plavinska

**1. pielikums**

**PRETENDENTA PIETEIKUMA VEIDLAPA**

Nikodema Rancāna balvai Latgales izcilākajiem pedagogiem

1. **Pretendents (vārds, uzvārds)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Pārstāvētās iestādes nosaukums (minot arī novadu vai pilsētu)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Pretendenta specializācija**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Pretendenta pedagoģiskā darba stāžs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Nominācija**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Īss pamatojums pretendenta pieteikumam, uzskaitot sasniegumus, definējot izcilības apliecinājumus pedagoģiskajā darbībā**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7. Ja ir iespējams, pievienojiet norādi uz kādu publicitātes avotu, kas apstiprina pretendenta veikumu (norāde uz publikāciju, prezentācija u.c.)**

**8. Pretendenta pieteicējs (skola, augstākās izglītības iestāde, biedrība, vecāku komiteja)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tālrunis ………………… e-pasts ………………………..….

Skolas, augstākās izglītības iestādes vadītāja vai Skolas prezidenta, pašpārvales vadītāja, vecāku komitejas pārstāvja vārds, uzvārds ………………………………………………………………

**3. Kontaktpersona pasākuma norises laika, vietas saskaņošanai (vārds, uzvārds, amats)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tālrunis ………………… e-pasts ………………………..….

|  |  |
| --- | --- |
| Reģistrācijas datums un numurs *Aizpilda Latgaliešu kultūras biedrība* | **Saņemts: 2017. gada \_\_\_\_\_\_\_\_\_\_\_\_\_\_\_\_\_\_\_\_\_** Numurs:  |

*Konkurss no 2.maija līdz 12.septembrim, aizpildītu anketu sūtīt uz e-pastu:* *ilga13@inbox.lv* *.*

